ai4bharat/Pralekha huggingface dataset:
பிரதமர் அலுவலகம்
பாங்காக்கில் கிழக்கு ஆசியா மற்றும் ஆர்செப் மாநாட்டில் பிரதமர் பங்கேற்கிறார்
பாங்காக்கில் இன்று  நடைபெறும் கிழக்காசியா மற்றும் ஆர்செப் உச்சி மாநாடுகளில் பிரதமர் திரு.நரேந்திர மோடி கலந்து கொள்கிறார். இது தவிர, பாங்காக்கில் இருந்து இன்றிரவு புதுதில்லி திரும்புவதற்கு முன்பாக, ஜப்பான் பிரதமர் திரு ஷின்ஸோ அபே, வியட்நாம் பிரதமர் திரு க்யூன் சுவான் ஃபுக் மற்றும் ஆஸ்திரேலிய பிரதமர் திரு.ஸ்காட் மோரிசன் ஆகியோரையும் அவர் சந்திக்கவுள்ளார்.
பிராந்திய விரிவான பொருளாதார பங்களிப்பு அல்லது ஆர்செப் -இல் இந்தியாவின் பேச்சுவார்த்தைகளை பிரதமர் முன்வைக்கிறார். 10 ஆசிய உறுப்பு நாடுகளுக்கு இடையில் தாராள வர்த்தக ஒப்பந்தமாக ஆர்செப் இருக்கிறது.
ஆர்செப் வர்த்தக ஒப்பந்தத்தில் பங்கேற்க இந்தியாவுக்கு விருப்பம் இல்லை என்று பரவும் கருத்தை நீக்க பிரதமர் திரு. நரேந்திர மோடி முயற்சி மேற்கொள்வார் என எதிர்பார்க்கப்படுகிறது. பாங்காக் போஸ்ட் -க்கு அவர் அளித்த விரிவான பேட்டியில், தற்போது நடைபெற்று வரும் ஆர்செப் பேச்சுவார்த்தைகளில் விரிவான மற்றும் சமநிலையிலான பயன் கிடைக்க வேண்டும் என்பதில் இந்தியா உறுதியுடன் உள்ளதாகவும், அனைவருக்கும் சம வாய்ப்பு கிடைப்பதை மட்டுமே இந்தியா விரும்பும் என்றும் கூறினார்.
நீடித்த உறுதியில்லாத வர்த்தகப் பற்றாக்குறை குறித்த இந்தியாவின் கவலைகளுக்குத் தீர்வு காண வேண்டியது முக்கியம் என்று அவர் தெரிவித்தார்.
அனைத்து தரப்பினருக்கும் நியாயமான அளவுக்குப் பயன் கிடைக்கும் வகையில் ஆர்செப் பரஸ்பரம் பயனுள்ளதாக இருக்க வேண்டும் என்பது தான் இந்தியா மற்றும் பேச்சுவார்த்தையில் பங்கேற்றுள்ள அனைத்து தரப்பினருக்கும் பயன்தரும் என்ற கருத்தை பிரதமர் தெரிவித்தார்.
2012ல் கம்போடியாவில் தொடங்கிய ஆர்செப் பேச்சுவார்த்தை, சரக்குகள் மற்றும் சேவைகள், முதலீடு, சந்தை பயன்பாட்டு வசதி, பொருளாதார ஒத்துழைப்பு, அறிவசார் சொத்துரிமை மற்றும் மின்னணு வணிகம் உள்ளிட்ட பல்வேறு துறைகளை உள்ளடக்கியதாக உள்ளது.
நிதி அமைச்சகம்
2018 – 19 ஆண்டு மத்திய பட்ஜெட்டுக்கு முந்தைய நான்காவது ஆலோசனைக் கூட்டத்தை சமூக அமைப்புகள் சம்பந்தப்பட்டவர்களுடன் நிதியமைச்சர் நடத்தினார்
பயனாளிகளுக்கான நலத்திட்ட நிதிகளை விடுவிப்பதில் நிர்வாக அமைச்சகங்கள் முன்னுரிமை வழங்க வேண்டும் என்ற கோரிக்கையை நிதியமைச்சர் ஏற்றுக்கொண்டார்.
கல்வி, சுகாதாரம், குழந்தைகள் பாதுகாப்பு, ஐசிடிஎஸ், சத்துணவுப் பாதுகாப்பு, முதியோர் கவனிப்பு ஆகியவற்றுக்கு கூடுதல் நிதி வழங்க வேண்டும் என்பதிலிருந்து தொடங்கி திறன் கட்டமைப்பு மற்றும் கணக்கு வைப்பதில் வெளிப்படைத் தன்மை உள்ளிட்ட சமூகத்துறைசார் பல விஷயங்கள் தொடர்பாக பரவலான கருத்துக்களை சம்பந்தப்பட்டவர்கள் தெரிவித்தனர்.
இருபதுக்கும் அதிகமான சமூகத் துறை சார்ந்த அமைப்புகளின் பிரதிநிதிகளுடன் மத்திய நிதி மற்றும் கார்ப்பரேட் விவகாரங்களுக்கான அமைச்சர் திரு. அருண்ஜேட்லி இன்று  ஆலோசனை நடத்தினார். தலித் மனித உரிமைகள், உணவுக்கான உரிமை, கல்விக்கான உரிமை, பட்ஜெட் மற்றும் நிர்வகிப்புக் கட்டுப்பாடு குழந்தைகள் பாதுகாப்பு சம்பந்தப்பட்டவை, மூத்தக் குடிமக்களின் தேவைகள், தண்ணீர் சேமிப்புத் தேவைகள், ஊட்டச்சத்து மற்றும் சுகாதாரம் சம்பந்தப்பட்டவை ஆகியவற்றில் கூட்டத்தில் பங்கேற்றோர் ஆர்வம் காட்டினர்.
பயனாளிகளுக்கான நலத்திட்ட நிதிகளை விடுவிப்பதில் நிர்வாக அமைச்சகங்கள் முன்னுரிமை வழங்க வேண்டும் என்ற கோரிக்கையை நிதியமைச்சர் ஏற்றுக்கொண்டார். பல்வேறு சமூகத்துறை அமைச்சகங்களை உள்ளடக்கிய நலத்திட்டங்களின் நிதிப்பயன்பாடு சிக்கனமாக இருப்பதை உறுதி செய்ய அரசு உறுதி பூண்டுள்ளது என்று திரு. ஜேட்லி கூறினார். குழந்தைகள் பாதுகாப்புத் திட்டங்களுக்குக் கூடுதல் நிதி ஒதுக்கீடு வழங்க பெரு விருப்பம் காட்டினர். ஊட்டச்சத்து பாதுகாப்பு சம்பந்தப்பட்டவை; அரசு நிதி வழங்கும் பள்ளிகளின் தரத்தை மேம்படுத்த கூடுதலான இலக்கு நிர்ணயிப்புகள்; மூத்தவர்களுக்கான நலன் பேணுதல், பணிபுரியும் தாய்மார்களுக்கு சிறந்த வேலை நிலைமையை உறுதிப்படுத்த ஊக்கத்தொகை; வேலை வாய்ப்பை அதிகப்படுத்த தொழிற்பயிற்சியை முறைப்படுத்துதல்; ஊழியர்களுக்கு வெளிப்படைத் தன்மையை உறுதி செய்ய காகிதம் இல்லாத, நேரடியான ஆஜர் இல்லாமல், ரொக்கப்பணம் இல்லாமல் உதவியைக் செய்தலைக் கையாளுதல்; முறைசாராத் துறையில் தொழிலாளர்களின் தேவைகளுக்கு செவி சாய்த்தல் போன்ற பிரதிநிதிகளின் ஆலோசனைகளையும் நிதி அமைச்சர் வரவேற்றார்.
சமூகத்துறை குழுக்களின் பிரதிநிதிகளுடன் பட்ஜெட்டுக்கு முன் நடைபெற்ற ஆலோசனைக் கூட்டத்தில் நிதியமைச்சர் திரு. அருண்ஜேட்லியுடன் நிதித்துறை செயலாளர் டாக்டர் ஹஷ் முக் ஆதியா, துறைச்  செயலாளர் திரு சுபாஷ் சந்திர கார்க், மகளிர் மற்றும் குழந்தைகள் மேம்பாட்டுப் பிரிவுச் செயலாளர் திரு. ராகேஷ் ஸ்ரீவஸ்தவா, தலைமைப் பொருளாதார ஆலோசகர் டாக்டர் அர்விந்த் சுப்ரமணியன், தொழிலாளர் மற்றும் வேலைவாய்ப்பு அமைச்சக இணைச் செயலாளர் திருமதி கல்பனா ஆகியோரும் கலந்து கொண்டனர்.
(Visitor Counter : 71
தொலைதொடர்பு மற்றும் தகவல் தொழில்நுட்ப அமைச்சகம்
பி.எஸ்.என்.எல், எம்.டி.என்.எல் நிறுவனங்களுக்குப் புத்துயிரூட்ட மத்திய அமைச்சரவை ஒப்புதல்
பி.எஸ்.என்.எல் மற்றும் எம்.டி.என்.எல் நிறுவனங்களை ஒன்றாக இணைக்க மத்திய அமைச்சரவை கொள்கை அளவில் ஒப்புதல் வழங்கியுள்ளது. இதன் மூலம் இந்த நிறுவனங்களுக்குப் புத்துயிரூட்டவும் அமைச்சரவை முடிவு செய்துள்ளது.
பி.எஸ்.என்.எல் மற்றும் எம்.டி.என்.எல் நிறுவனங்களுக்கு 4-ஜி அலைக்கற்றைகளை வழங்கவும் மத்திய அமைச்சரவை ஒப்புதல் வழங்கியுள்ளது. மேலும், அலைக்கற்றைக்கான முதலீடாக ரூ.20,140 கோடி மற்றும் அதற்கான ஜிஎஸ்டி தொகை ரூ. 3,674 கோடியை அரசே ஏற்கவும் முடிவு செய்யப்பட்டுள்ளது.
இதன் மூலம் இந்த நிறுவனங்கள் பிராட்பேண்ட், அதிவேக தரவு உள்ளிட்ட இதர சேவைகளை வழங்க வழி ஏற்படும். மேலும், ரூ.15,000 கோடிக்கு இந்த இரு நிறுவனங்களும் உத்தரவாதப் பத்திரங்கள் மூலம் நிதி திரட்டவும் முடிவு செய்யப்பட்டுள்ளது.
50 மற்றும் அதற்கு மேற்பட்ட வயதான ஊழியர்களுக்கு இந்த இரு நிறுவனங்களும் கவர்ச்சிகரமான விருப்ப ஓய்வுத் திட்டத்தை அறிவிக்க முடிவு செய்துள்ளன. இதற்கு ஆகும் செலவையும் மத்திய அரசு பட்ஜெட் ஒதுக்கீடு மூலம் ஏற்பது எனத் திட்டமிடப்பட்டுள்ளது.
-----
(Visitor Counter : 92
உள்நாட்டு விமானப் போக்குவரத்து அமைச்சகம்
இந்தியா மற்றும் சுவிட்சர்லாந்து நாடுகளுக்கு இடையிலான விமான சேவை ஒப்பந்தத்தில் திருத்தம் செய்வதற்கான நெறிமுறையில் கையெழுத்திடுவதற்கு மத்திய அமைச்சரவை ஒப்புதல்
இந்தியா மற்றும் சுவிஸ் கூட்டமைப்பு கவுன்சில் இடையே விமான சேவைகள் தொடர்பான ஒப்பந்தத்தில் திருத்தம் செய்வதற்கும், இந்த திருத்தங்களை நடைமுறைப்படுத்துவது குறித்து சுவிட்சர்லாந்து நாட்டுடன் மேற்கொள்ளப்பட்ட தூதரக குறிப்புகளை பரிமாறிக் கொள்வதற்கும் வகை செய்யும் பிரகடனத்தில் கையெழுத்திடுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது.
சிவில் விமான போக்குவரத்துத் துறையில் ஏற்பட்டுள்ள முன்னேற்றங்களுக்கு இசைவாக, இந்தியா-சுவிட்சர்லாந்து இடையிலான விமான சேவைகள் ஒப்பந்தத்தில் திருத்தங்கள் செய்யப்பட உள்ளன.
நிதி அமைச்சகம்
நகர்ப்புற அடிப்படைக் கட்டமைப்பு மேம்பாட்டு நிதி அமைக்கப்பட உள்ளது
நகர்ப்புற அடிப்படைக் கட்டமைப்பு மேம்பாட்டு நிதி அமைக்கப்பட உள்ளதாக மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்த மத்திய பட்ஜெட் 2023-24-ல் அறிவித்துள்ளார்.
இந்த நிதி தேசிய வீட்டுவசதி வங்கியால் நிர்வகிக்கப்படும். இரண்டு மற்றும் மூன்றாம் நிலை நகரங்களில் அடிப்படைக் கட்டமைப்பை உருவாக்க பொது முகமைகளால் இது பயன்படுத்தப்படும். நகர்ப்புற பத்திரங்களுக்கான கடன் மதிப்பை மேம்படுத்த நகரங்களுக்கு ஊக்கமளிக்கப்படும் என்றும் நிதியமைச்சர் கூறினார். சொத்துவரி நிர்வாக சீர்திருத்தங்கள் அடிப்படைக் கட்டமைப்பை பயன்படுத்துவதற்கான கட்டணங்கள் மூலம் இது செயல்படுத்தப்படும் என்று அவர் தெரிவித்தார்.
நகரங்கள் மற்றும் சிறுநகரங்களில் கழிவுநீர் தொட்டிகள் தூய்மை செய்வதை 100 சதவீதம் எந்திரமயமாக்கப்படும் என்றும் தற்போதுள்ள ஆட்கள் இறங்கி தூய்மை செய்வது, எந்திரம் மூலம் தூய்மை செய்வதாக மாற்றப்படும் என்றும் அவர் கூறினார். உலர்ந்த மற்றும் ஈரமுள்ள கழிவுகளை அறிவியல் முறையில், நிர்வகிப்பதற்கான கவனம் விரிவுபடுத்தப்படும் என்றும் அவர் குறிப்பிட்டார்.
-------
(SMB/KPG/RR
(Visitor Counter : 134
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியிட மாற்றக் கொள்கை, தேசிய ஆள்தேர்வு முகமை மற்றும் பொது மக்கள் குறை தீர்ப்பு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
அரசு வேலை தேடுவோரின் சுமைகளை குறைக்கவும், ஆள்தேர்வில் சமநிலையையும், ஒருங்கிணைப்பையும் கொண்டு வரவும், 2020 ஆகஸ்ட் 28 தேதியிட்ட உத்தரவின் மூலம் தேசிய ஆள்தேர்வு முகமையை அரசு அமைத்தது. இதன் மூலம் அனைத்து அரசுப் பணிகளுக்கும் பொது நுழைவுத் தேர்வு நடத்தப்படும்.
பணியாளர் மற்றும் பயிற்சித் துறை வெளியிட்டுள்ள விதிமுறைகளின் படி, இந்திய அரசின் அனைத்து அமைச்சகங்கள்/துறைகளும் தங்களுக்கென்று சொந்தமாக பணியாளர் இடமாற்றத்துக்கான வழிகாட்டுதல்களை வகுத்துக் கொள்ள வேண்டும். இந்த இடமாற்றக் கொள்கையை பொது தளத்தில் அமைச்சகங்கள்/துறைகள் வைக்க வேண்டும்.
பொது மக்கள் குறை தீர்ப்பு முறை கடந்த ஆறு ஆண்டுகளில் முன்னேறி உள்ளது. 2017-இல் 18,66,124 மனுக்கள் பெறப்பட்டு, 17,73,020 மனுக்களுக்கு தீர்வு காணப்பட்டு, 7,55,952 நிலுவையில் உள்ளன.
2018-இல் 15,86,415 மனுக்கள் பெறப்பட்டு, 14,98,519 மனுக்களுக்கு தீர்வு காணப்பட்டு, 8,43,848 நிலுவையில் உள்ளன.
2019-இல் 18,67,758 மனுக்கள் பெறப்பட்டு, 16,39,120 மனுக்களுக்கு தீர்வு காணப்பட்டு, 10,72,486 நிலுவையில் உள்ளன.
(Visitor Counter : 80
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 137.46 கோடியைக் கடந்தது
நாட்டில் கடந்த 24 மணி நேரத்தில் 76,54,466 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 137.46 கோடியைக்  கடந்தது. 1,44,53,135 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,469 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,78,940 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 52 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,081 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 83,913 ஆக உள்ளது; இது கடந்த 570 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.24 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,11,977 கொவிட் பரிசோதனைகள் செய்யப்பட்டன. இதுவரை சுமார் 66.41 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 35 நாட்களில் 1 சதவீதத்திற்கும் குறைவாக நீடித்து, தற்போது 0.61 சதவீதமாக உள்ளது. தினசரித் தொற்று விகிதம் 0.58 சதவீதமாக பதிவாகியுள்ளது. இந்த எண்ணிக்கை தொடர்ந்து 76 நாட்களாக 2 சதவீதத்திற்குக் கீழே 111 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1783148
பெண்கள் மற்றும் குழந்தை நலன் அமைச்சகம்
மிஷன்சக்தியின் கீழ் ‘தொடர்பு மற்றும் ஆலோசனைத் திறன்கள்’ குறித்தஇணைய பயிற்சிப்பட்டறைக்கு மக்கள் ஒத்துழைப்பு மற்றும்குழந்தைகள் மேம்பாட்டிற்கான தேசிய நிறுவனம்ஏற்பாடு
மத்திய பெண்கள் மற்றும் குழந்தைகள் மேம்பாட்டு அமைச்சகத்தின் கீழ் உள்ள என்ஐபிசிசிடி, 2023 மே 29 முதல் 31 வரை டெல்லியில் உள்ள மக்கள் ஒத்துழைப்பு மற்றும் குழந்தைகள் மேம்பாட்டிற்கான தேசிய நிறுவனம் மையத்தில், பெண்கள் அமைப்புகள் மற்றும் தன்னார்வத் தொண்டு நிறுவனங்களின் பயிற்சியாளர்கள் மற்றும் செயல்பாட்டாளர்களுக்கு தொடர்பு மற்றும் ஆலோசனை திறன்கள்’ குறித்த இணையவழி பயிற்சி பட்டறையை ஏற்பாடு செய்தது.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1928970
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 102.10 கோடி தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 15,906 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.17 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 16,479 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,35,48,605 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.51 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,72,594; இது 235 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 30 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 20 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 59.97 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766045
(Visitor Counter : 119
பிரதமர் அலுவலகம்
மத்திய அமைச்சர் திரு. அனந்த் குமார் மறைவுக்கு பிரதமர் இரங்கல்
மத்திய அமைச்சர் திரு. அனந்த் குமார் மறைவுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
தமது மதிப்பிற்குரிய சகாவும், நண்பருமான மத்திய அமைச்சர் திரு. அனந்த் குமாரின் மறைவுச் செய்தி அறிந்து மிகுந்த துயரமடைந்துள்ளதாக பிரதமர் திரு. நரேந்திர மோடி குறிப்பிட்டுள்ளார். மிக இளம் வயதிலேயே பொதுவாழ்க்கையில் ஈடுபட்ட முக்கியத் தலைவரான அனந்த் குமார், சமூகப் பணிகளில் பரிவுடன் அயராது ஈடுபட்டு வந்தவர் என்றும் பிரதமர் புகழாரம் சூட்டியுள்ளார். அவர் ஆற்றிய நற்பணிகளுக்காக என்றைக்கும் நினைவுகூறத்தக்கவர் என்றும் அவர் குறிப்பிட்டுள்ளார்.
அனந்த் குமார் மறைவு பற்றிய தகவல் அறிந்ததும், அவரது மனைவி டாக்டர் தேஜஸ்விணியை தொடர்பு கொண்டு, தமது ஆழ்ந்த இரங்கலைத் தெரிவித்ததாகவும் பிரதமர் கூறியுள்ளார். அவரது குடும்பத்தினர், நண்பர்கள் மற்றும் ஆதரவாளர்கள் மிகுந்த துயரமடைந்துள்ள இந்த வேளையில், அவர்களுக்கு தமது ஆதரவு என்றும் உண்டு என்றும், அன்னாரது ஆன்மா சாந்தியடைய பிரார்த்திப்பதாகவும் பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
கடந்த 24 மணி நேரத்தில் இந்தியாவில் 28,204 புதிய கொவிட் பாதிப்புகள் பதிவாகியுள்ளன; கடந்த 147 நாட்களில் இது மிகக் குறைவு
கொவிட் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 3,88,508; கடந்த 139 நாட்களில் இது மிகக் குறைவு
மொத்த தொற்றாளர்களில் மருத்துவமனைகளில் சிகிச்சை பெறுபவர்களின் எண்ணிக்கை 1.21 விழுக்காடு மட்டுமே; 2020 மார்ச் மாதம் முதல் இதுதான் மிகக் குறைவு
அதிக குணமடையும் விகிதம் எட்டப்பட்டுள்ளது; தற்போது இது 97.45 விழுக்காடு.
இதுவரை 3,11,80,968 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 41,511 பேர் குணமடைந்துள்ளனர்.
நாடு தழுவிய தடுப்பூசி இயக்கத்தின் கீழ் 51.45 கோடி தடுப்பூசிகள் செலுத்தப்பட்டுள்ளன.
வாராந்திர தொற்று உறுதி விகிதம் 5 விழுக்காட்டுக்கும் குறைவு, தற்போது இது 2.36 விழுக்காடு
தினசரி தொற்று உறுதி விகிதம் 1.87 விழுக்காடு; கடந்த 15 நாட்களாக 3 விழுக்காட்டுக்கும் குறைவு
இதுவரை மொத்தம் 48.32 கோடி கொவிட் தொற்று பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744296
•••••
((Visitor Counter : 173
திறன் மேம்பாடு மற்றும் தொழில் முனைவோர் அமைச்சகம்
இந்தியா-பிரான்ஸ் கூட்டு முயற்சியில், மின்துறைத் திறன் மேம்பாட்டுக்கான முதல் சிறப்பு மையம் ஹரியானாவில் தொடக்கம்
ஹரியானாவில் உள்ள தேசிய சூரிய மின்சக்தி மைய வளாகத்தில் திறன் மேம்பாட்டு சிறப்பு மையம் தொடங்கப்படுவதை மத்திய அரசின் திறன் மேம்பாட்டுத்துறை மற்றும் தொழில் முனைவோர் அமைச்சகம், பிரான்ஸ் கல்வி மற்றும் இளைஞர் திறன் மேம்பாடு அமைச்சகம் இன்று அறிவித்தது.
இங்கு மின்துறை மற்றும் சூரிய மின்சக்தித் துறையில் தரமான பயிற்சியாளர்கள் உருவாக்கப்படவுள்ளனர். இந்த சிறப்பு மையத்தில் எதிர்காலத் தொழில்நுட்பத்தை கருத்தில் கொண்டு நவீன பரிசோதனைக் கூடங்கள் அமைக்கப்பட்டுள்ளன. இது எரிசக்தித் துறையில், இந்தியா-பிரான்ஸ் இடையிலான உறவை மேலும் வலுப்படுத்தும்.
மின்சக்தி, புதிய மற்றும் புதுப்பிக்கத்தக்க எரிசக்தித்துறை இணையமைச்சர் திரு ராஜ் குமார் சிங், பிரான்ஸ் பொருளாதாரத்துறை அமைச்சர் திரு டேனியல் மைத்ரே முன்னிலையில் இந்த சிறப்பு மையத்தை காணொலிக் காட்சி மூலம் திறந்து வைத்தார்.
மின்சாரம் மற்றும் சூரிய மின்சக்தித் துறையில் உயர்நிலை பயிற்சி மற்றும் திறன் மேம்பாட்டை மேற்கொள்வதற்காக, இந்தியா-பிரான்ஸ் இடையே முன்பு புரிந்துணர்வு ஒப்பந்தம் செய்யப்பட்டிருந்தது. அதன் அடிப்படையில் இந்த மையம் தொடங்கப்பட்டுள்ளது.
இந்த நிகழ்ச்சியில் மத்திய அமைச்சர் திரு ராஜ் குமார் சிங் பேசுகையில், ‘‘ பொருளாதார வளர்ச்சியை அதிகரிக்கவும், எரிசக்திப் பாதுகாப்பை மேம்படுத்தவும், பருவநிலை மாற்ற சவால்களைக் குறைக்கவும், புதுப்பிக்கத்தக்க எரிசக்தியை நோக்கி இந்தியா வேகமாக முன்னேறிக் கொண்டிருக்கிறது. புதுப்பிக்கத்தக்க எரிசக்தித் துறையில் வளர்ச்சி அதிகரிப்பதை நோக்கி தொடர்ச்சியான முயற்சிகள், பிரதமரின் தற்சார்பு இந்தியா தொலைநோக்கை நிறைவேற்றுவதில் முக்கியமான பங்கு வகிக்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1681757
விவசாயத்துறை அமைச்சகம்
பிஎம்-கிசான் திட்டத்தின் கீழ் 8 கோடிக்கும் அதிகமான பயனாளி விவசாயிகளுக்கு 13வது தவணை தொகையாக ரூ. 16,800 கோடியைக் கர்நாடகாவின் பெலகாவியில் பிரதமர் நாளை வழங்குவார்
பிரதமரின் விவசாயி கௌரவிப்பு நிதி  திட்டத்தின் கீழ் விவசாயிகளுக்கு தலா ரூ.2000 வீதம் பிரதமர் திரு நரேந்திர மோடி நாளை வழங்கவிருக்கிறார். இத்திட்டத்தின் கீழ் 8 கோடிக்கும் அதிகமான விவசாயிகளின் கணக்குகளில் நேரடியாக மொத்தம் ரூ. 16,800 கோடி டெபாசிட் செய்யப்படும்.
மிகவும் எதிர்பார்க்கப்பட்ட, பிஎம் - கிசான் 13வது தவணை வெளியீட்டு நிகழ்வு, இந்திய ரயில்வே, ஜல் ஜீவன் இயக்கம் ஆகியவற்றுடன் இணைந்து, கர்நாடகாவின் பெலகாவியில் நடைபெறும். இதில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், வேளாண் மற்றும் விவசாயிகள் நல அமைச்சகத்தின் செயலாளர் திரு மனோஜ் அஹுஜா ஆகியோர் கலந்து கொள்கின்றனர். இந்த நிகழ்வில் பிஎம் - கிசான் மற்றும் ஜல் ஜீவன் இயக்கப் பயனாளிகள் அடங்கிய ஒரு லட்சத்திற்கும் அதிகமானோர் பெருந்திரளாகக் கலந்துகொள்வார்கள் என்று எதிர்பார்க்கப்படுகிறது. நிகழ்ச்சியை நேரலையில் காண ஆர்வமுள்ளவர்கள், பின்வரும் யூஆர்எல்-ஐ அணுகி நிகழ்விற்குப் பதிவுசெய்யலாம்: https://lnkd.in/gU9NFpd மற்றும் https://pmindiawebcast.nic.in/ என்ற இணையத்தில் நிகழ்வை நேரடியாகக் காணலாம்.
இத்திட்டத்தின் கீழ் 11 மற்றும் 12வது தவணை கடந்த ஆண்டு மே மற்றும் அக்டோபர் மாதங்களில் வழங்கப்பட்டது. 13 வது தவணை வெளியிடப்படுவதன் மூலம், இந்தியாவின் விவசாயிகளுக்கு ஆதரவளிப்பதற்கும் தங்களின் வாழ்வாதார இலக்குகளை அடைய அவர்களுக்கு உதவுவதற்கும் அரசு தனது உறுதிப்பாட்டைத் தொடர்கிறது. பிஎம் - கிசான் திட்டம் ஏற்கனவே நாடு முழுவதும் உள்ள விவசாயிகளுக்கு குறிப்பிடத்தக்க பலன்களைத் தந்துள்ளது. இப்போதைய தவணை அவர்களின் வருவாயை மேலும் அதிகரிக்கச் செய்யும்; விவசாயத் துறையின் வளர்ச்சிக்குப் பங்களிக்கும்.
பிரதமர் திரு நரேந்திர மோடி 2019ல் பிரதமரின் விவசாயி கௌரவிப்பு நிதி  திட்டத்தைத் தொடங்கினார். குறிப்பிட்ட சில விலக்குகளுக்கு உட்பட்டு, நாடு முழுவதும் உள்ள அனைத்து பாசன நில உரிமையாளர் குடும்பங்களுக்கும் வருமான ஆதரவு வழங்குவதை இந்தத் திட்டம் நோக்கமாகக் கொண்டுள்ளது. இத்திட்டத்தின் கீழ், ஆண்டுக்கு ரூ.6000, தலா ரூ.2000 வீதம் மூன்று தவணைகளில், நேரடியாகப் பயனாளிகளின் வங்கிக் கணக்கில் செலுத்தப்படுகிறது.
தற்போது வரை, 11 கோடிக்கும் அதிகமான விவசாயக் குடும்பங்களுக்கு, முதன்மையாக சிறு மற்றும் குறு விவசாயிகளுக்கு, 2.25 லட்சம் கோடி ரூபாய்க்கு மேல் நிதி வழங்கப்பட்டுள்ளது. குறிப்பிடத்தக்க வகையில், கொவிட் பொதுமுடக்கத்தின் போது, உதவி தேவைப்படும் இந்த விவசாயிகளை ஆதரிப்பதற்காக, ரூ. 1.75 லட்சம் கோடி பல தவணைகளில் வழங்கப்பட்டது. இத்திட்டத்தின் மூலம் மூன்று கோடிக்கும் அதிகமான பெண் பயனாளிகள் பயனடைந்துள்ளனர். அவர்கள் மொத்தமாக ரூ. 53,600 கோடி நிதியாகப் பெற்றுள்ளனர்.
இந்தத் திட்டத்தின் நிதி கிராமப்புற பொருளாதார வளர்ச்சியைத் தூண்டியுள்ளது. விவசாயிகளின் கடன் சுமையைக் குறைத்தது. விவசாய முதலீடுகளை உயர்த்தியது. இது விவசாயிகளின் இடர் தாங்கும் திறனை அதிகரித்து, கூடுதல் உற்பத்தி முதலீடுகளுக்கு வழிவகுத்தது. சர்வதேச உணவுக்கொள்கை ஆராய்ச்சி நிறுவனக்  கருத்தின்படி, பிஎம் - கிசான் நிதி அவர்களின் விவசாய தேவைகளுக்கு மட்டுமின்றி கல்வி, மருத்துவம் மற்றும் திருமணம் போன்ற பிற செலவுகளைப் பூர்த்தி செய்யவும் உதவுகிறது.
PIB Headquarters
பி.எஸ்.என்.எல் ப்ளாக்-அவுட் டேஸ் ரத்து
வரும் 2019 புத்தாண்டில் பி.எஸ்.என்.எல் தனது மொபைல் வாடிக்கையாளர்களுக்கு சிறப்பு சலுகையை அறிவித்து மகிழ்கிறது. இதன்படி, 2019 புதுவருடத்தின் முந்தய நாள்  மற்றும் புதுவருடம் பிறக்கும் நாளான 01.01.2019 ஆகிய நாட்களை ஏற்கனவே “ப்ளாக்-அவுட் டேஸ்” என வரையறை செய்து அறிவிக்கப்பட்டதை ரத்து செய்துள்ளது, இந்தச் சிறப்புச் சலுகை வருடம் முழுவதும் அளிக்கப்பட்டுள்ளதால், ப்ளாக்-அவுட் டேஸ் எதுவும் 2019-ஆம் ஆண்டில் இல்லை. அதாவது, சிறப்புக்கட்டண வவுச்சரை பயன்படுத்தும் இந்த காலத்தில் ப்ளாக்-அவுட் டேஸ் எதுவுமில்லாத காரணத்தால், மொபைல் வாடிக்கையாளர்கள் சிறப்புக் கட்டண வவுச்சரில் அளிக்கப்படும் அனைத்து இலவசங்களையும் மற்றும் சலுகைகளையும் தடையின்றி பயன்படுத்திக்கொள்ளலாம். ஏற்கனவே அளித்த இதைப்போன்ற சலுகைக்கு, வாடிக்கையாளர்களிடம் கிடைத்த பெரும் வரவேற்பினை கருத்தில்கொண்டு, விழாக்கால நாட்களில் ஏற்கனவே நடைமுறையிலிருந்து வந்துள்ள சலுகைக் கட்டணங்கள் மற்றும் இலவச சலுகைகளின் பயன்பாட்டுக்கான தடை நீக்கப் பட்டுள்ளது.
விழாக் காலங்களில், நண்பர்கள், குடும்பம் மற்றும் உறவினர்களுடனும் நல்வாழ்த்துக்களை பரிமாறிக்கொள்ள வாடிக்கையாளர்கள் தேவை அதிகரித்துள்ளதை மனதில் கொண்டு, ப்ளான் வவுச்சர்கள் மற்றும் சிறப்பு கட்டண வவுச்சர்கள் மீதான சிறப்பு கட்டணச் சலுகைகளின் தடையை நீக்கி வாய்ஸ் அழைப்புகள் மற்றும் குற்ந்தகவல் செய்திகளை வாடிக்கையாளர்கள் தடையின்றி பயன்படுத்த வழி செய்யப்பட்டுள்ளது. தங்களின் மதிப்புமிக்க வாடிக்கையாளர்கள் மகிழும் வண்ணம், வாய்ஸ்/எஸ்.எம்.எஸ் ஆகிவற்றுக்கான சிறப்புக் கட்டண சலுகைகளை விழாக்கால நாட்களிலும் உபயோகிக்க ஏதுவாக பி.எஸ்.என்.எல் இபொழுது “ப்ளாக்-அவுட் டேஸ்” தடையை நீக்கியுள்ளது.
வரும் 31.12.2018 மற்றும் 2019 வருடம் முழுவதும் “ப்ளாக்-அவுட் டேஸ்” வாபஸ் பெறப்பட்டுள்ளதால் அனைத்து பி.எஸ்.என்.எல் மொபைல் ப்ரீபய்ட் மற்றும் போஸ்ட்பெய்ட் ஆட்-ஆன் ப்ளான்களை பயன்படுத்தும் மொபைல் வாடிக்கையாளர்கள் சிறப்புக் கட்டண வவுச்சர்கள் பயன்படுத்தி தொடர்ந்து அதனுடன் அளிக்கப்படும் சலுகைகளை தடையின்றி பயன்படுத்தலாம்.
வாடிக்கையாளர் சேவையை பெரிதாய் பேணும் பாரம்பரியத்தை கடைபிடித்து நல்லெண்ண அடிப்படையில் விழாக்காலங்களில் ஏற்கனவே கடைபிடித்து வந்த “ப்ளாக்-அவுட் டேஸ்” தடையை நீக்கி தொடர்ந்து சலுகைக் கட்டணத்திலும் மேம்பட்ட சேவைகளை தனது மதிப்புமிக்க வாடிக்கையாளர்களுக்கு அளிக்க உறுதியுடன் செயல்பட்டுவருகிறது பி.எஸ்.என்.எல்(Visitor Counter : 63
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 749 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 61,233 பேர் கொவிட் தொற்றால் பாதிக்கப்பட்டுள்ளனர். இது 0.14 சதவீதமாகும்.
தொற்றிலிருந்து மீண்டவர்களின் விகிதம் 98.68 சதவீதம்.
கடந்த 24 மணி நேரத்தில் 6,702 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,42,474 பேர்.
கடந்த 24 மணி நேரத்தில் 7,633 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.62% வாராந்திர பாதிப்பு விகிதம் 5.04% இதுவரை மொத்தம் 92.43 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,11,029 சோதனைகள் நடத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மருத்துவரின் மருந்து சீட்டுகளில் மருத்துகளின் பொதுப் பெயர்கள்
இந்திய மருத்துவ கவுன்சில்  விதிமுறைகள், 2002 - ன் படி , ஒவ்வொரு மருத்துவரும் முடிந்தவரை பொதுப் பெயர்களைக் கொண்ட மருந்துகளை பரிந்துரைக்க வேண்டும். இந்திய மருத்துவ கவுன்சில்  வெளியிட்டசுற்றறிக்கையில் பதிவுசெய்யப்பட்ட அனைத்து மருத்துவர்களும் மேற்கூறிய விதிகளுக்கு இணங்குமாறு அறிவுறுத்தப்பட்டுள்ளனர்.
தேசிய மருத்துவ கவுன்சில்  சட்டம், 2019, மேற்கூறிய விதிமுறைகளை மீறியதற்காக ஒரு மருத்துவர் மீது ஒழுங்கு நடவடிக்கை எடுக்க NMC மற்றும் பொருத்தமான மாநில மருத்துவ கவுன்சில்களின் நெறிமுறைகள் மற்றும் மருத்துவப் பதிவு வாரியத்திற்கு  அதிகாரம் அளிக்கிறது.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மக்களவையில் எழுத்துப்பூர்வமாக அளித்த பதிலில் இதனைத் தெரிவித்தார்.
தகவல் மற்றும் ஒலிபரப்பு அமைச்சகம்
தமிழகத்தில் இருந்து 4 பேர் மற்றும் 7 பெண்கள் உள்பட ‘75 நாளைய இளம் படைப்பாளிகள்’ வெற்றியாளர்களை அறிவித்தது 52-வது இந்திய சர்வதேச திரைப்பட விழா.
நாட்டின் 75-வது சுதந்திர தினக் கொண்டாட்டத்தைக் குறிக்கும் வகையில் இளைய தலைமுறையினரின் திறனை வெளிக்கொணரும் முயற்சியாக ‘75 நாளைய இளம் படைப்பாளிகள்’ போட்டியின் வெற்றியாளர்கள் 52-வது இந்திய சர்வதேச திரைப்பட விழாவில் இன்று அறிவிக்கப்பட்டனர்.
இதில் தமிழகத்தில் இருந்து 4 பேர் தேர்ந்தெடுக்கப்பட்டுள்ளனர். இயக்கம், படத்தொகுப்பு, பாடல், திரைக்கதை உள்ளிட்ட திரைப்பட உருவாக்கத்தின் பல்வேறு துறைகளைச் சேர்ந்த வளரும் திறமைகள் போட்டி மதிப்பீட்டின் வாயிலாக தேர்ந்தெடுக்கப்பட்டார்கள்
மத்திய தகவல் மற்றும் ஒலிபரப்பு அமைச்சர் திரு அனுராக் தாகூரின் சிந்தனையில் விளைந்த புதுமையான முயற்சியே ‘75 நாளைய இளம் படைப்பாளிகள்’ போட்டி ஆகும். இதன் மூலம் திரைத்துறையின் நாளைய தலைவர்களுக்கான தளத்தை இந்திய சர்வதேச திரைப்பட விழா வழங்குகிறது.
தேர்ந்தெடுக்கப்பட்ட 75 நபர்களில் ஏழு பெண்களும் அடங்குவர். இந்த புதுமையான முயற்சி குறித்துப் பேசிய அமைச்சர், “இந்தியா சுதந்திரம் அடைந்து 75 ஆண்டுகள் நிறைவடைந்ததைக் கொண்டாடும் வேளையில், முதன்முறையாக, 75 இளம் படைப்பாளிகளை கண்டறிந்து, அவர்களுக்கு வழிகாட்டியாக இருக்கிறோம். மிக நுணுக்கமானத் தேர்வு செயல்முறைக்குப் பிறகு நடுவர் குழுவால் அவர்கள் தேர்ந்தெடுக்கப்பட்டுள்ளனர்,” என்றார்.
திரைப்பட இயக்கத் திறமைக்காக தேர்வு செய்யப்பட்டுள்ள பீகாரைச் சேர்ந்த 16 வயதான ஆர்யன் கான் தான் இந்த பட்டியலில் மிகவும் இளைய வயதுடையவர் என்று அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1773530